गौरतलब है कि शासन के निर्देश पर नेफेड समेत कई सरकारी एजेंसियों के माध्यम से गेहूं खरीद की जा रही है। जहंा तक लक्ष्य का सवाल है तो शासन की ओर से बरेली मंडल के लिए आठ लाख दो हजार 421 मीट्रिक टन गेहूं खरीद का लक्ष्य निर्धारित किया गया है। आरएमओ रवि कुमार श्रीवास्तव का कहना है कि अब तक बरेली मंडल में चार लाख नौ हजार मीट्रिक टन गेहूं खरीद हो चुकी है। निर्धारित लक्ष्य के सापेक्ष में सबसे अधिक 66 प्रतिशत गेहूं की खरीद पीलीभीत जिले में हुई है। जबकि शाहजहांपुर मूें 48 प्रतिशत, बरेली में 41 प्रतिशत व बदायूं में सबसे कम महज 35 प्रतिशत की खरीद हो पायी है। बकौल आरएमओ रवि कुमार अधिकारियों को निर्देशित किया हेै कि वह गेहूं खरीद में और तेजी लाएं ताकि निर्धारित लक्ष्य को हासिल किया जा सके।